EkBass/fiwiki-20250220-pages-articles huggingface dataset:
James Fox

James Fox (alk. William Fox) (s. 19. toukokuuta 1939 Lontoo, Englanti) on englantilainen näyttelijä. Hänet tunnetaan elokuvista Palvelija (1963), Nuo mainiot miehet lentävissä koneissaan (1964) ja Matka Intiaan (1984). James Fox aloitti elokuvauransa jo 11-vuotiaana lapsinäyttelijänä nimellä William Fox. Hänen ensimmäinen pääroolinsa oli Ealing-komediassa The Magnet (1950). Mick Jaggerin kanssa tehdyn psykedeelisen rikoselokuvan Performance (1970) kuvausten jälkeen James Fox hakeutui psykiatriseen hoitoon, tuli uskoon ja oli poissa elokuvien teosta yli kymmenen vuotta. Syiksi on kerrottu kuvauksissa käytetty DMT-huume ja vuonna 1971 sattunut Foxin isän kuolema"Swinging Londons mørke side." Cinema. Film & Kino 1.4.2007. Haettu 26.7.2016 palvelusta HighBeam Research (vaatii tilauksen): https://www.highbeam.com/doc/1P3-1312624001.html , mutta Fox on myöhemmin sanonut olleensa ylirasittunut jo ennen Performancen kuvauksia ja tauon tehneen hänelle hyvää. Fox on naimisissa Mary Elisabeth Piperin kanssa. Heillä on viisi lasta, joista yksi on näyttelijä-poliitikko Laurence Fox. James Foxin veli Edward Fox on myös näyttelijä. == Palkinnot == *Bafta (1964) === Ehdokkuudet === *Bafta (1986) *Golden Globe (1966) *Golden Laurel (1965) ==Lähteet== == Aiheesta muualla == * Luokka:Englantilaiset näyttelijät Luokka:Vuonna 1939 syntyneet Luokka:Elävät henkilöt
Ljudmila Galkina

Ljudmila Galkina (s. 20. tammikuuta 1972) on entinen venäläinen pituushyppääjä. Hän voitti maailmanmestaruuden hallissa vuonna 1995 ja ulkoradoilla vuonna 1997. Ljudmila Galkina sijoittui Stuttgartin MM- kilpailuissa 1993 pituushypyssä parhaana venäläisenä viidenneksi tuloksella 674 cm. Helsingin EM-kilpailuissa 1994 hän hyppäsi karsinnassa tuloksen 626 cm eikä selviytynyt loppukilpailuun. Barcelonan sisäratojen MM-kilpailuissa 1995 hän voitti kultaa tuloksella 695 cm. Saman vuoden kesällä Göteborgin MM- kilpailuissa hän jäi karsinnassa tulokseen 649 cm ja karsiutui jälleen. Ateenan MM-kilpailuissa 1997 Galkina voitti kultaa uransa pisimmällä tilastokelpoisella hypyllä 705 cm. Budapestin EM-kilpailuissa 1998 hän sai pronssia myötätuulituloksella 706 cm. Sevillan MM-kilpailuissa 1999 hän sijoittui neljänneksi tuloksella 682 cm. Hän hävisi vain yhden senttimetrin 2000-luvulla dopingin käytöstä tuomitulle Marion Jonesille. Sydneyn 2000 olympialaisissa Galkina sijoittui pituushypyssä yhdeksänneksi tuloksella 656 cm. Edmontonin MM-kilpailuissa 2001 hän oli kahdeksas tuloksella 670 cm. Wienissä sisäratojen EM-kilpailuissa 2002 hän sai pronssia tuloksella 668 cm. Pariisin MM-kilpailuissa 2003 hän sijoittui vielä kymmenenneksi tuloksella 645 cm. Galkinan ulkoratojen ennätys pituushypyssä on 705 cm vuodelta 1997. Sisäradoilla hän hyppäsi 700 cm vuonna 2001. ==Lähteet== * * * * * * Luokka:Venäläiset pituushyppääjät Luokka:Vuonna 1972 syntyneet Luokka:Elävät henkilöt
Juovanapsijat

Juovanapsijat (Mecocerculus) on tyrannien heimoon kuuluva lintusuku. == Juovanapsijoihin (Mecocerculus) kuuluvia lajeja == * Isojuovanapsija (Mecocerculus leucophrys) * Pikkujuovanapsija (Mecocerculus poecilocercus) * Ruskojuovanapsija (Mecocerculus hellmayri) * Ruskosiipinapsija (Mecocerculus calopterus) * Sitruunavatsanapsija (Mecocerculus minor) * Valkojuovanapsija (Mecocerculus stictopterus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Mecocerculus Luokka:Tyrannit
Abdol Hossein Sardari

Abdol Hossein Sardari, (noin. 1895–1981) oli azerbaijan- iranilainen valtiomies ja diplomaatti, joka pelasti juutalaisia toisen maailmansodan holokaustin aikana. Hänet tunnettiin ”Iranin Schindlerinä”. Holokaustin muistosäätiö Yad Vashem on nimennyt hänet Vanhurskaaksi kansakuntien joukossa. Sardari oli Iranin konsulaatti Pariisissa vuonna 1941. Pariisissa oli tuolloin suurehko persianjuutalainen yhteisö. Keväällä 1940 Adolf Hitlerin johtaman natsi-Saksan joukot miehittivät kaupungin. Iranin ja Saksan välillä oli sopimus, jonka mukaan Saksa takaa iranilaisten turvallisuuden. Sardari sai näin taattua turvapaikan Ranskassa niille persianjuutalaisille, jotka olivat asuneet siellä sitten Persian valtakunnan ajan. Sardari kamppaili natsivirkamiesten kanssa siitä kuuluuko persianjuutalaisten suojeleminen sopimukseen vai ei, kunnes lopulta asiassa päästiin yksimielisyyteen. Persianjuutalaiset evakuoitiin takaisin Iraniin. Sardari meni kuitenkin vielä pidemmälle. Hän ymmärsi natsien vainojen vakavuuden ja antoi Iranin passeja 500 kappaletta tuhansille ei-persialaiselle juutalaisille, jotka pelastuivat. Sardari ei toiminut Iranin hallituksen toimeksiannosta tai uskontonsa nimissä, vaan oma-aloitteisesti vaikka oli itse muslimi. Abdol Hossein Sardaria kunnioitetaan monissa juutalaisjärjestöissä, kuten esimerkiksi Simon Wiesenthal keskuksessa. Huhtikuussa 1978 Sardari sai virallisen tunnustuksen Israelin valtiolta ja sai nimensä Yad Vashemin holokaustimuseoon Israelissa. Abdol Hossein Sardari kuoli vuonna 1981 Nottinghamissa. == Lähteet == Luokka:Iranilaiset poliitikot Luokka:Vanhurskaat kansakuntien joukossa Luokka:Vuonna 1895 syntyneet Luokka:Vuonna 1981 kuolleet Luokka:Iranin ulkopolitiikka
Markku Tähtinen

Markku Tähtinen (s. 10. huhtikuuta 1978 Pori) on suomalainen uransa päättänyt jääkiekkoilija. Tähtinen on edustanut urallaan Porin Ässiä, Rauman Lukkoa, Skellefteå AIK:ta, České Budějovicea, Jokereita, Pelicansia, EfB Ishockeya, Alleghe Hockeya, Kaufbeurenia, Arystan Temirtauta, Beibarys Atyrauta, Cardiff Devilsiä ja Milton Keynes Lightningia. Tähtinen pelasi ensimmäiset pelinsä SM- liigassa kaudella 1998–1999, jolloin pääsi pelaamaan 22 ottelussa tehoin 1+2=3, ja kärsi 6 rangaistusminuuttia. Pisteiden valossa Tähtisen paras kausi oli Lukon riveissä kaudella 2003–2004, jolloin hän teki 53 ottelussa tehot 8+32=40 istuen 30 jäähyminuuttia. Tähtinen oli ainakin liigauransa aikana varsin taitava mailankäsittelijä ja älykäs pelinrakentaja. Hänen parhaana ominaisuutenaan mainittiin erinomainen syöttötaito. Toisaalta Tähtinen ei koskaan viihtynyt fyysisessä pelissä. Tähtinen sai myös paljon jäähyjä ns. kahvakiekon pelaamisesta. ==Tilastot== 1998–1999 Ässät SM-liiga 22 1 2 3 6 – – – – – 1999–2000 Ässät SM-liiga 33 1 4 5 53 – – – – – 2000–2001 Ässät SM-liiga 48 5 8 13 28 – – – – – 2001–2002 Ässät SM-liiga 55 4 23 27 81 – – – – – 2002–2003 Ässät SM-liiga 43 8 15 23 44 – – – – – Lukko SM-liiga 12 0 3 3 2 – – – – – 2003–2004 Lukko SM-liiga 53 8 32 40 30 4 0 0 0 4 2004–2005 Lukko SM- liiga 55 5 18 23 54 9 0 3 3 16 2005–2006 Lukko SM-liiga 31 5 11 16 46 – – – – – 2006–2007 Skellefteå AIK Elitserien 52 3 9 12 46 – – – – – 2007–2008 Ässät SM-liiga 56 7 17 24 105 – – – – – 2008–2009 Ässät SM-liiga 55 7 28 35 70 – – – – – 2009–2010 České Budějovice Extraliga 2 0 0 0 0 – – – – – Jokerit SM-liiga 13 2 4 6 10 – – – – – Pelicans SM-liiga 25 3 15 18 22 – – – – – 2010–2011 EfB Ishockey AL-Bank Ligaen 22 3 17 20 62 – – – – – 2011–2012 Alleghe Hockey Serie A 43 12 25 37 46 10 1 9 10 16 2012–2013 ESV Kaufbeuren 2. Bundesliga 45 7 36 43 87 – – – – – 2013–2014 ESV Kaufbeuren DEL2 49 11 37 48 68 – – – – – 2014–2015 Arystan Temirtau Kazakhstan 22 4 12 16 18 – – – – – Beibarys Atyrau Kazakhstan 14 0 3 3 14 – – – – – Cardiff Devils EIHL 18 3 4 7 14 2 0 0 0 2 2015–2016 Milton Keynes Lightning EPIHL 53 9 49 58 52 4 0 3 3 4 2016–2017 KK-V II-divisioona 2 0 2 2 2 – – – – – 11 kautta yhteensä SM-liiga 501 56 180 236 551 13 0 3 3 20 ==Lähteet== * Pelicans testaa sentteri Markku Tähtistä * Tähtinen ja Haverinen siirtyvät Kazakhstaniin * * Luokka:Suomalaiset jääkiekkoilijat Luokka:Vuonna 1978 syntyneet Luokka:Elävät henkilöt
Will Mellor

Will Mellor (s. 3. huhtikuuta 1976 Bredbury, Stockport, Suur-Manchester, Englanti) on englantilainen näyttelijä ja muusikko. ==Elämäkerta== Mellor syntyi Bredburyssa Stockportin alueella Suur-Manchesterissa, jossa hän myös vietti lapsuutensa neljän vanhemman sisarensa kanssa. Näyttelemisen pariin Mellor päätyi vuonna 1990 näyteltyään Ben Rowlingsonia televisiosarjassa Children's Ward. Mellor meni naimisiin Michelle McSweenin kanssa elokuussa 2007. Heillä on kaksi lasta, vuonna 2005 syntynyt poika ja vuonna 2008 syntynyt tytär. ==Lähteet== ==Aiheesta muualla== * Luokka:Englantilaiset näyttelijät Luokka:Englantilaiset muusikot Luokka:Vuonna 1976 syntyneet Luokka:Elävät henkilöt
Hanne Haugland

Hanne Haugland (s. 14. joulukuuta 1967) on entinen norjalainen korkeushyppääjä. Hän voitti maailmanmestaruuden vuonna 1997. Hanne Haugland aloitti arvokisauransa Rooman MM-kilpailuissa 1987, jolloin hän ei vielä selviytynyt korkeushypyn karsinnasta jatkoon. Hän saavutti sisäratojen EM- hopeaa Haagissa 1989 tuloksella 196 cm. Splitin EM-kilpailuissa 1990 hän sijoittui kahdeksanneksi tuloksella 189 cm. Vielä neljänneksi sijoittunut sai saman tuloksen, mutta Hauglandin sijoitusta heikensi 189 senttimetrin korkeudella olleen riman pudotus ensimmäisellä yrityksellä. Stuttgartin MM- kilpailuissa 1993 hän sijoittui yhdeksänneksi tuloksella 188 cm. Helsingin EM- kilpailuissa 1994 hän oli viides samalla tuloksella pronssimitalistin kanssa (193 cm). Göteborgin MM-kilpailuissa 1995 hän sijoittui kuudenneksi tuloksella 196 cm ja Atlantan 1996 olympialaisissa kahdeksanneksi ylitettyään jälleen 196 senttimetriä. Sisäratojen MM-kilpailuissa Pariisissa 1997 Haugland saavutti pronssia tuloksella 200 cm. Kesällä Ateenan MM-kilpailuissa hän voitti kultaa tuloksella 199 cm. Hän ei kolmella ensimmäisellä yrityksellään ylittänyt tuolla korkeudella ollutta rimaa, mutta kun siihen eivät pystyneet myöskään Inha Babakova ja Olga Kaliturina, jotka Hauglandin tavoin olivat ylittäneet aiemmat korkeudet ensimmäisellään, jatkettiin kilpailua voitosta kolmen naisen kesken käydyllä uusinnalla. Uusinnassa Haugland ylitti ainoana 199 cm ja vei voiton. Sevillan MM-kilpailuissa 1999 Haugland sijoittui kymmenenneksi tuloksella 193 cm. Arvokisauransa hän päätti Sydneyn 2000 olympialaisiin, joissa hän jäi karsintaan tuloksella 189 cm. Hänen ennätyksensä on 201 cm vuodelta 1997. Hanne Hauglandin isä Terje Haugland oli aikanaan Norjan parhaita pituushyppääjiä. Hänen isoisänsä Eugen Haugland sijoittui kolmiloikassa neljänneksi Oslon EM-kilpailuissa 1946. Hänen aviomiehensä Håkon Särnblom oli korkeushypyn moninkertainen arvokisaedustaja. ==Lähteet== * * * * * Luokka:Norjalaiset korkeushyppääjät Luokka:Vuonna 1967 syntyneet Luokka:Elävät henkilöt
Töyhtönapsijat

Töyhtönapsijat (Anairetes) on tyrannien heimoon kuuluva lintusuku. Sukuun kuuluu 6 lajia. == Töyhtönapsijoihin (Anairetes) kuuluvia lajeja == * Juanfernandezinnapsija (Anairetes fernandezianus) * Kiharatöyhtönapsija (Anairetes parulus) * Kirjotöyhtönapsija (Anairetes flavirostris) * Pitkätöyhtönapsija (Anairetes nigrocristatus) * Töyhtönapsija (Anairetes reguloides) * Vuoritöyhtönapsija (Anairetes alpinus) == Lähteet== == Aiheesta muualla == *ITIS: Anairetes Luokka:Tyrannit
Niko Palonen

Niko Palonen (s. 30. tammikuuta 1989 Pori) on suomalainen uransa päättänyt jääkiekkoilija. Hän pelasi viimeksi Suomi-sarjassa Karhu HT:ssa kaudella 2016–2017.. Peliuransa päätettyään hän on toiminut Karhu HT:n pelaajakoordinaattorina ja urheilujohtajana. Palonen pelasi SM-liigassa pelaavan Ässien riveissä kaksi ottelua kaudella 2011–2012, kunnes siirtyi lainalle Mestikseen, lokakuussa 2011 Jukureihin ja saman vuoden marraskuussa Hokkiin. Palonen on pelannut urallaan aikaisemmin Ässien junioreissa pisteitä takoen, kunnes siirtyi edustusjoukkueen miehistöön. Pisteiden takomisen ohella Palonen harrasti myös mielellään taklauspeliä, sillä Palonen tunnetaan äärettömän kovasta taklauspelistään. Hän pelaa tilanteet loppuun asti. Parhaan pisteellisen kautensa Palonen pelasi Ässien junioreissa kaudella 2007–2008, jolloin hän teki 34 ottelussa tehot 11+11=22 ja istui 70 jäähyminuuttia. Kaudella Palonen pelasi SM-liigassa 27 ottelua ja Mestiksessä viisi ottelua Suomen alle 20-vuotiaiden maajoukkueessa. Kaudella Palonen pelasi SM-liigassa kuusi ottelua ja pelasi loppukauden lainalla Mestis-seura KooKoossa. Syyskuussa 2010 Palonen siirtyi Vaasan Sportiin. Mestis-kauden aikana hän pelasi Sportissa neljä ottelua ja Kajaanin Hokissa 22 ottelua. Palonen palasi takaisin Ässien liigajoukkueeseen, jossa pelasi 14 ottelua. Kauden aikana hän pelasi lainalla myös Mestiksen Jukureissa ja Hokkissa yhteensä 24 ottelua. Kaudelle 2012-2013 Palonen siirtyi pelaamaan Ukrainaan Bilyy Bars Bila Tserkva -joukkueeseen. 22 pelaamassaan ottelussa Palonen teki kahdeksan maalia ja 11 tehopistettä ja keräsi 41 jäähyminuuttia. Ukrainan kauden jälkeen Palonen palasi Turkuun pelaamaan Mestiksen TuTossa. Tämän jälkeen hän siirtyi vielä kolmeksi kaudeksi pelaamaan porilaiseen Karhu HT:n alasarja joukkueeseen. ==Tilastot== 2008–2009 Ässät SM-liiga 27 0 2 2 32 – – – – – 2008–2009 Suomi U20 Mestis 5 0 3 3 10 – – – – – 2009–2010 Ässät SM-liiga 6 0 0 0 2 – – – – – 2009–2010 KooKoo Mestis 12 1 1 2 62 10 2 1 3 14 2010–2011 Hokki Mestis 22 1 7 8 16 – – – – – Sport Mestis 4 1 0 1 4 – – – – – 2011–2012 Ässät SM-liiga 14 1 3 4 58 3 1 0 1 0 2011–2012 Jukurit Mestis 4 0 0 0 0 – – – – – Hokki Mestis 20 2 5 7 12 – – – – – 2012–2013 Bilyi Bars PHL 22 8 3 11 41 4 1 0 1 0 2013–2014 TuTo Mestis 48 5 8 13 73 7 0 1 1 43 3 kautta yhteensä SM-liiga 47 1 5 6 46 – – – – – == Lähteet == Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Boris Lisanevitš

Boris Nikolajevitš Lisanevitš (; 4. lokakuuta 1905 Odessa – 20. lokakuuta 1985 Kathmandu, Nepal) oli venäläinen emigrantti-balettitanssija, ja hän toimi ravintoloitsijana ja hotellinomistajana Nepalissa. Lisanevitš edisti Nepalissa maan turismia hallituksen neuvonantajana ja perusti maahan ensimmäinen hotellin, nimeltään The Royal Hotel sekä Yak & Yeti -hotelli-ravintolan. == Varhainen elämä ja balettiura == Lisanevitš syntyi Odessassa nuorimpana kolmesta lapsesta. Hänen isoisoisänsä on Grigori Ivanovitš Lisanevitš, joka otti osaa Borodinon taisteluihin. Tämän muotokuva on Talvipalatsin sotilasgalleriassa. Yhdeksänvuotiaana Boris meni Odessan kadettikouluun. Vuonna 1924 hän muutti Ranskaan. Monte Carlossa hän meni naimisiin balettitanssija Kira Štšerbachevan kanssa. Kiran kautta hän liittyi Sergei Djagilevin johtamaan Ballets russesiin, jossa hän oli vuoteen 1929. Tämän jälkeen Lisanevitš esiintyi muun muassa Etelä-Amerikassa, Lontoossa ja Milanossa. Lisanevitšin työviisumi Isossa-Britanniassa umpeutui ja vain Kansainliiton pakolaispassilla elävä tanssija sai työtä Bombaysta 1930-luvulla ja matkusti muun muassa Ceylonissa, Indokiinassa, Malaijissa ja Shanghaissa, ja lopulta asettui asumaan Kalkuttaan, jonne hän perusti Klubi 300 -nimisen yökerhon. Klubi avattiin vuonna 1936, ja Lisanevitš työskenteli siellä vuoteen 1946, kunnes muutti New York Cityyn, josta muutti myöhemmin takaisin Intiaan. Hän tapasi New Yorkissa maanpaossa asuvan venäläisen ruhtinaan Emmanuel Golitsynin. Nepalin tuleva kuningas Tribhuvan kävi Klubi 300:ssa vuonna 1944 ollessaan hoitamassa terveyttä Intiassa. Lisanevitšista ja kuninkaasta tuli ystäviä. Myöhemmin Lisanevitš järjesti salaisen tapaamisen kuningas Tribhuvan ja Intian pääministerin Jawaharlal Nehrun välillä, joka tuki kuninkaan valtaantuloa maassa. Vuonna 1949 Lisanevitš meni naimisiin tanskalaisen naisen kanssa, jonka hän tapasi Bombayssa, ja pari vihittiin Kööpenhaminassa. Vuonna 1951 kuningas Tribhuvan syrjäytti vallassa olevan Rana-suvun ja kutsui samalla Lisanevitšin Nepaliin turismin kehittäjäksi sekä hallituksen neuvonantajaksi. Neuvostoliiton Kathmandun-suurlähetystö tiedusteli, voiko Lisanevitš järjestää tapaamisen kuninkaan ja Valentina Tereskovan välille; muutenkin suurlähetystö kysyi usein neuvoja Lisanevitšilta. == Nepalissa == Nepalista oli tuolloin vaikeata saada viisumeja, joten niiden hankkiminen 20 hengelle oli tehtävä Kalkutasta. He tulivat ensimmäisen kerran vuonna 1955 Nepaliin. Lisanevitš yritti suostutella kuningas Mahendraa, jotta tämä myöntäisi 15 päivän viisumit seuralle. Lisanevitš avasi ensimmäisen The Royal -nimisen hotellin vanhaan Rama-suvun palatsiin, jonne avattiin kuuluisa Yak & Yeti -ravintola, ja siitä tuli myöhemmin oma yritys nimeltään Yak & Yeti -hotelli. Lisanevitš on haudattu Ison-Britannian suurlähetystön pihalle Kathmanduun. ==Aiheesta muualla== * Pentti Ruohonen haastattelee Boris Lisanevitšia Nepalissa vuonna 1961 Ylen elävä arkisto * Boris Lisanevitšin koko haastettelu vuonna 1961 MySpace. Luokka:Venäläiset balettitanssijat Luokka:Vuonna 1905 syntyneet Luokka:Vuonna 1985 kuolleet
Ruskorintasiepparit

Ruskorintasiepparit (Xenotriccus) on tyrannien heimoon kuuluva lintusuku. == Ruskorintasieppareihin (Xenotriccus) kuuluvia lajeja == * Meksikonsieppari (Xenotriccus mexicanus) * Ruskorintasieppari (Xenotriccus callizonus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Xenotriccus Luokka:Tyrannit
Annarita Sidoti

Annarita Sidoti (25. heinäkuuta 1969 Gioiosa Marea, Sisilia – 21. toukokuuta 2015 Gioiosa Marea) oli italialainen kilpakävelijä. Hän voitti urallaan yhden maailmanmestaruuden ja kaksi Euroopan mestaruutta. Pienikokoinen Sidoti aloitti arvokisauransa vuonna 1990. Hän sai 3 000 metrin kävelyssä pronssia sisäratojen EM-kilpailuissa Glasgow'ssa. Kesällä Splitin EM-kilpailuissa hän voitti 21-vuotiaana 10 kilometrin kävelyssä kultaa loppuajalla 44.00. Tokion MM-kilpailuissa 1991 hän sijoittui yhdeksänneksi ajalla 44.18. Barcelonan 1992 olympialaisissa sijoitus oli seitsemäs ja loppuaika 45.23. Stuttgartin MM- kilpailuissa 1993 hän päätyi yhdeksänneksi ajalla 44.13. Sisäratojen EM- kilpailuissa Pariisissa 1994 Sidoti voitti 3 000 metrillä mestaruuden. Kesällä Helsingin EM-kilpailuissa hän taisteli jälleen voitosta mutta hävisi ajallaan 42.43 emäntämaan Sari Essayahille kuusi sekuntia. Jelena Nikolajevan hän jätti samalla ajalla pronssille. Göteborgin MM-kilpailuissa 1995 hän sijoittui 13:nneksi ajalla 44.06. Atlantan 1996 olympialaisissa loppuaika oli 43.57 ja sijoitus yhdestoista. Ateenan MM-kilpailuihin 1997 Sidoti pääsi varanaisena mutta voitti kultaa 10 kilometrillä, joka aiemmista kisoista poiketen kilpailtiin ratakävelynä. Sidotin loppuaika oli 42.55,49. Hän oli 150-senttisenä kisojen lyhin kultamitalisti. Budapestin EM-kilpailuissa 1998 hän voitti uransa toisen Euroopan mestaruuden loppuajalla 42.49. Sevillan MM- kilpailuissa 1999 kilpailumatka oli tuplaantunut 20 kilometriksi ja Sidotin taival päättyi keskeytykseen. Myös Sydneyn 2000 olympialaisissa hän keskeytti. Hänen viimeiset arvokisasijoituksensa olivat kahdeksannet sijat sekä Edmontonin MM-kilpailuissa 2001 (loppuaika 1.31.40) että Münchenin EM- kilpailuissa 2002 (loppuaika 1.31.19). Sidotilta löydettiin syöpäkasvain rinnasta hänen ollessaan raskaana vuonna 2009. Vuonna 2013 hän kertoi haastattelussa syövän voittaneen hänet. Kolmen lapsen äiti Sidoti kuoli Gioiosa Mareassa 45-vuotiaana syövän levittyä lopulta maksaan ja aivoihin. Hän oli vajonnut koomaan edellisenä päivänä.http://yle.fi/urheilu/essayahin_kilpakumppani_menehtyi_45-vuotiaana/8009031 __NOTOC__ ==Lähteet== ===Kirjallisuus=== * * * * * * * ===Internet=== * * * ===Viitteet=== Luokka:Italialaiset kävelijät Luokka:Vuonna 1969 syntyneet Luokka:Vuonna 2015 kuolleet
Irina Stankina

Irina Stankina, (s. 25. maaliskuuta 1977) on entinen venäläinen kilpakävelijä. Hän voitti maailmanmestaruuden vuonna 1995. Irina Stankina voitti 5 kilometrin kävelyssä nuorten maailmanmestaruuden vuosina 1994 ja 1996. Ensimmäisen esiintymisensä aikuisten arvokisoissa hän teki Göteborgin MM-kilpailuissa 1995 ja voitti heti kultaa. Hänen loppuaikansa 10 kilometrin kilpailussa oli 42.13 ja hän voitti Italian Elisabetta Perronen kolmella sekä maannaisensa Jelena Nikolajevan ja Suomen Sari Essayahin seitsemällä sekunnilla. Hänellä oli tuolloin ikää 18 vuotta ja 135 päivää, joten hänestä tuli MM-kilpailujen kaikkien aikojen nuorin kultamitalisti. Atlantan olympialaisissa 1996 ja Ateenan MM-kilpailuissa 1997 Stankinan taival päättyi hylkäykseen. Vuonna 1997 hän voitti maailmancupin 10 kilometrin kilpailun ajalla 41.52. Sevillan MM- kilpailuissa 1999 kilpailumatkana oli 20 kilometriä ja Stankina sijoittui 17:nneksi ajalla 1.35.42. Sydneyn 2000 olympialaisissa hän keskeytti. ==Lähteet== * * * * Luokka:Venäläiset kävelijät Luokka:Vuonna 1977 syntyneet Luokka:Elävät henkilöt
Loviisan Tor

Loviisan Tor on loviisalainen urheiluseura. Sen lajeja ovat nykyisin salibandy, hiihto ja yleisurheilu. Seuran miesten salibandyn edustusjoukkue pelasi kaudella 2009–2010 Suomen toiseksi korkeimmalla sarjatasolla I-divisioonassa ja nousi kauden 2009-2010 päätteeksi Salibandyliigaan. Lisäksi Tor on pelannut 1920-luvulla neljä kautta miesten pesäpallon pääsarjaa. Kaudella 2017-18 Tor pelaa miesten I-divisioonassa. ==Historia== Loviisan Tor on perustettu vuonna 1909. Seura rekisteröitiin sen varsinaisella nimellä Gymnastik- och Idrottsföreningen Tor r.f, mutta yhdistyksen nimi on nykyisin vain Loviisan Tor r.f. Vuonna 1923 Tor osallistui toista kertaa järjestettyyn miesten pesäpallon SM-kilpailuun seitsemän muun joukkueen kanssa. Joukkue pelasi ensimmäisen ja kauden ainoan ottelunsa 12. elokuuta Lahden Suojeluskunnan vieraana häviten 4–0. Samalla Tor putosi cup-muotoisena pelatusta kilpailusta ensimmäisellä kierroksella puolivälierävaihessa. Torin joukkueessa ensimmäisellä kaudella pelasivat S.Lindholm, B.Kiljander, G.Berger, L.Bruce, F.Fransas, E.Petrell, G.Österman, H.Tallqvist, J.Pelin ja varamiehenä V.Johansson. Seuraavan kerran Tor osallistui samaiseen kilpailuun vuonna 1925, jolloin mukana oli kymmenen joukkuetta. Nytkin Torin kausi päättyi heti ensimmäisellä kierroksella Lahden Suojeluskunnan vieraana, mutta tappiolukemat olivat enää 7–6. Kaudella 1926 samaisessa kilpailussa Tor pelasi avusottelun kotonaan 29. elokuuta jälleen Lahden Suojeluskuntaa vastaan. Tor voitti ottelun lukemin 8–6 ja eteni SM-kilpailussa kuuden parhaan joukkoon. Toisella kierroksella Tampereen Pyrintö oli kuitenkin parempi lukemin 6–3, joten Torin haavaat SM-mitalista kaatuivat. Kaudella 1927 mukana oli 14 joukkuetta. Tor pelasi ottelunsa Loviisassa Haminan Suojeluskuntaa vastaan. Hamina voitti lukemin 2–12, joten Torin taival loppui tuohon. Samalla se oli viimeinen kausi, jonka tor on pelannut pesäpallossa Suomen ylimmällä sarjatasolla. Kaudella 1931 Tor osallistui vielä Suomen toiseksi korkeimmalla sarjatasolle B-sarjaan. Siinä se kuitenkin putosi heti avuskierroksella Lahden Mailaveikkojen kakkosjoukkueelle, joka voitti kaksi ottelua yhteistuloksella 40–10. Miesten Salibandyliigassa seura pelasi ensimmäistä kertaa kaudella 2001–2002, jolloin se sijoittui kymmenenneksi. Seuraavalla kaudella sijoitus oli 11. ja edessä oli putomaminen sarjatasoa alemmas. Seuraavan kerran joukkue nousi liigaan kaudeksi 2010–2011. Lisäksi seura on pelannut kymmenen kautta miesten toiseksi korkeimmalla sarjatasolla I-divisioonassa. ==Lähteet== == Aiheesta muualla == * Seuran kotisivu Luokka:Salibandyliigan seurat Luokka:Loviisalaiset urheiluseurat Luokka:Vuonna 1909 perustetut urheiluseurat
Töyhtösiepparit

Töyhtösiepparit (Mitrephanes) on tyrannien heimoon kuuluva lintusuku. == Töyhtösieppareihin (Mitrephanes) kuuluvia lajeja == * Oliivitöyhtösieppari (Mitrephanes olivaceus) * Töyhtösieppari (Mitrephanes phaeocercus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Mitrephanes Luokka:Tyrannit
Ellina Zvereva

Ellina Aleksandrovna Zvereva (, ; s. 16. marraskuuta 1960) on valkovenäläinen kiekonheittäjä ja olympiavoittaja.IAAF:n tietokanta Zvereva esiintyi arvokilpailuissa ensimmäisen kerran jo Soulin 1988 olympialaisissa Neuvostoliittoa edustaen. Valko-Venäjän edustusasussa hän kilpaili vielä 20 vuotta myöhemmin Pekingin 2008 olympialaisissa. Molemmissa kilpailuissa hän sijoittui kuuden parhaan joukkoon. Hän voitti olympiakultaa Sydneyssä 2000 sekä maailmanmestaruuden Göteborgissa 1995 ja Edmontonissa 2001. Jälkimmäisen mestaruuden hetkellä hänellä oli ikää 40 vuotta ja 268 päivää, ja hänestä tuli MM-kilpailujen historian vanhin maailmanmestariIAAF Statistics Handbook, s. 192. Edmontonin kultamitalinsa hän tosin sai vasta kisan alun perin voittaneen Natalja Sadovan kärähdettyä dopingtestissä. Zvereva itse oli jäänyt kiinni steroidien käytöstä vuonna 1992. ==Arvokisasijoitukset== * Soulin olympialaiset 1988: Viides (68,94 m) * Splitin EM-kilpailut 1990: Kuudes (63,88 m) * Tokion MM-kilpailut 1991: Yhdeksäs (63,22 m) IAAF Statistics Handbook, s. 190 * Stuttgartin MM-kilpailut 1993: Karsinnan 17:s (59,64 m) IAAF Statistics Handbook, s. 191 * Helsingin EM-kilpailut 1994: Hopeaa (64,46 m) * Göteborgin MM-kilpailut 1995: Kultaa (68,64 m) * Atlantan olympialaiset 1996: Pronssia (65,64 m) * Ateenan MM-kilpailut 1997: Hopeaa (65,90 m) * Budapestin EM-kilpailut 1998: Neljäs (65,92 m) * Sevillan MM-kilpailut 1999: Kymmenes (62,75 m) * Sydneyn olympialaiset 2000: Kultaa (68,40 m) * Edmontonin MM-kilpailut 2001: Kultaa (67,10 m) * Ateenan olympialaiset 2004: Karsinnan 15:s (60,63 m) * Göteborgin EM-kilpailut 2006: Kuudes (61,72 m) * Pekingin olympialaiset 2008: Kuudes (60,82 m) ==Lähteet== * * * * ===Viitteet=== Luokka:Neuvostoliittolaiset kiekonheittäjät Luokka:Valkovenäläiset kiekonheittäjät Luokka:Valkovenäläiset olympiavoittajat Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1960 syntyneet Luokka:Elävät henkilöt
Sturmhaubitze 42

Sturmhaubitze 42 (10.5 cm StuH 42 tai Sd.Kfz 142/2) oli saksalainen toisen maailmansodan aikainen rynnäkkötykki, joka rakennettiin Sturmgeschütz III:n rungolle. StuH 42 erosi tavallisesta StuG III:sta aseistukseltaan; 75mm tykin tilalla oli 105mm haupitsi. Vuoden 1942 lokakuun ja 1945 helmikuun välisenä aikana tuotettiin 1212 StuH 42:ta, ja niitä käytettiin vuosina 1943–1945. ==Historia== StuH 42 suunniteltiin StuG III f-mallin pohjalta tukemaan jalkaväkeä ja StuG III vaunuja. Vuonna 1943 StuH vaunuja ryhdyttiin valmistamaan StuG III g-mallin perusteella, jolloin esimerkiksi etupanssarointi vahvistui 50 millimetristä 80:neen ja vaununjohtajan tähystyslaitteistoa paranneltiin. Kaikki StuH-rynnäkkötykit valmisti Alkett. ==Tekniset tiedot== *Miehistö: 4 *Paino: 24 t *Moottori: Maybach HL 120 TRM V-12 (300 hv) *Nopeus: 40 km/h *Toimintasäde: 155 km *Pituus: 6,14 m *Leveys: 2,95 m *Korkeus: 2,16 m *Aseistus: 105 mm StuH 42 L28, 7,92 mm MG34 *Panssarointi: 11-50 mm (myöhemmin 11-80 mm) ==Lähteet== * Achtung Panzer! Luokka:Saksan toisen maailmansodan panssarivaunut
Koniini

Koniini on myrkyllinen piperidiinialkaloidi, jota esiintyy eräissä kasveissa kuten myrkkykatkossa, myrkkykeisossa ja hukanputkessa. Sillä on kaksi isomeeriä: (S)-(+)-koniini (CAS 458-88-8), mikä on luonnollinen isomeeri ja(R)-(-)-koniini (CAS 5985-99-9). Koniini syntetisoitiin ensi kerran 1886; ensimmäisenä koskaan syntetisoituna alkaloidina. 0,2 gramman annos riittää surmaamaan ihmisen halvaannuttamalla hengityslihakset. Koniini on vain osittain vesiliukoinen, mutta liukenee täysin alkoholiin ja eetteriin sekä useimpiin orgaanisiin liuottimiin. == Farmakologia == Koniini halvaannuttaa lihakset sulkemalla nikotiinireseptorin hermo-lihasliitoksessa aiheuttaen nopeasti eteneviä halvausoireita (en:flaccid paralysis). Tämä muistuttaa kuraren toimintaa. Halvausoireet ilmenevät puolen tunnin kuluttua ja kuolema voi tulla vasta usean tunnin kuluttua. Koska myrkky ei vaikuta keskushermostoon, henkilö on tajuissaan ja tietoinen kunnes hengityslihasten halvaantuminen aikaansaa hengityksen loppumisen. Lihasten halvaantuminen on etenevää ja alaruumiin lihakset halvaantuvat ensin. Kuoleman aiheuttaa hapenpuute aivoissa ja sydänlihaksessa. Myrkkyä saanut henkilö voidaan pelastaa, jos hengitystä voidaan ylläpitää keinotekoisesti, kunnes myrkky saadaan pois elimistöstä. ==Historiassa== Sokrates kuoli vuonna 399 eaa. koniinimyrkytykseen, kun hänet oli tuomittu kuolemaan nauttimalla myrkkykatkosta tehtyä juomaa. == Aiheesta muualla == *PubChem: Coniine *Human Metabolome Database (HMDB): (S)-2-Propylpiperidine *Toxin and Toxin Target Database (T3DB): (S)-2-Propylpiperidine *Kyoto Encyclopedia of Genes and Genomes (KEGG): Coniine *Liber Herbarum II: Koniinia sisältäviä kasveja *Dr. Duke's Phytochemical and Ethnobotanical Databases: Coniine Luokka:Heterosykliset yhdisteet Luokka:Alkaloidit Luokka:Myrkylliset alkaloidit Luokka:Kasvimyrkyt Luokka:Nikotiiniantagonistit
Rauno Tenovuo

Rauno Runar Axelsson Tenovuo, ent. Tallqvist, (3. kesäkuuta 1917 Oulujoki – 18. lokakuuta 2008 Turku) oli suomalainen eläintieteilijä ja luonnonsuojelija. Rauno Tenovuo asui nuorena Oulussa ja kirjoitti ylioppilaaksi vuonna 1936. Hän kiinnostui luonnosta ja eritoten linnuista jo koulupoikana ja aloitti lintuhavaintojen kirjaamisen 13-vuotiaana. Intohimo lintuihin vei hänet opiskelemaan eläintiedettä. Hänen pro gradu -työnsä käsitteli maalinnuston sopeutumista merellisiin oloihin. Väitöskirjansa hän laati tutkimalla vuosia variksen elämää ulkosaaristossa (Zur Brutzeiclichen Biologie der Nebelkrähe (Corvus corone cornix L.) im Äusseren Schärenhof Sudwestfinnlands. - Ann. Zool. Soc. "Vanamo" 25.5:1-147.) Tenovuo oli jäsenenä Suomen ensimmäisessä Rariteettikomiteassa vuosina 1975–1978. Toisessa maailmansodassa Tenovuo palveli ilmatorjunnassa ja rannikkotykistössä. Tenovuo toimi Turun yliopiston eläintieteen apulaisprofessorina vuosina 1965–1980. Professorin arvonimen hän vastaanotti 1982. Tenovuo aloitti ympäristönsuojeluopetuksen Turun yliopistossa vuonna 1974 ja piti viimeiset luentonsa 79-vuotiaana. Suuren yleisön keskuudessa hänet muistetaan parhaiten ympäristönsuojelua käsittelevistä lehtiartikkeleistaan. Myös hänen muu kirjallinen tuotantonsa oli laajalti tunnettua. Hän oli toimittamassa Suomen linnuston perusteosta Pohjolan linnut värikuvin. Hän laati useita oppikirjoja ympäristön- ja luonnonsuojelun alalta. Tenovuolle myönnettiin valtion tiedonjulkistamispalkinto vuonna 1973 kirjasta Pohjolan linnut värikuvin ja WWF:n tunnustuspalkinto 1981. Hän oli Turun eläin- ja kasvitieteellisen seuran sekä Suomen luonnonsuojeluliiton kunniajäsen. == Teoksia == * Ruissalon linnut, yhdessä Nils Södemanin kanssa. WSOY, Porvoo. 1960. * von Haartman, L., Hildén, O., Linkola, P., Suomalainen, P. & Tenovuo, R.: Pohjolan linnut värikuvin. - Otava. Helsinki. 1967. * Luonto ja luonnonsuojelu, yhdessä Peitsa Mikolan ja Antti Haapasen kanssa. Otava. 1971. * Ympäristön haitat terveydelle, yhdessä Risto Santin kanssa. Otava. 1985. * Terveys ja ympäristö. 1988. * Muuttuva ympäristö ja terveys. 1992. == Lähteet == * Turun Sanomat 3.6.2002 * Turun Sanomat 8.11.2008 (muistokirjoitus ja kuolinilmoitus) Luokka:Suomalaiset ornitologit Luokka:Suomalaiset tietokirjailijat Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1917 syntyneet Luokka:Vuonna 2008 kuolleet Luokka:Suomalaiset professorit Luokka:Tiedonjulkistamisen valtionpalkinnon saajat
SdKfz 234

SdKfz 234 (Sonderkraftfahrzeug 234) oli saksalainen kahdeksanpyöräinen panssariauto toisessa maailmansodassa. Panssariautot toimivat panssaridivisioonien tiedustelukomppanioissa tulitukitehtävissä, korvaten vanhempia SdKfz 231 -panssariautoja. Panssariautoja tuotettiin alle 500 kappaletta neljänä eri mallina, jotka erosivat toisistaan aseistukseltaan ja tornin rakenteeltaan. SdKfz 234/1:ssä oli pääaseena 20 millimetrin tykki, 234/2:ssä 50 millimetrin tykki, 234/3:ssa 75 mm KwK 51 L/24 -tykki ja SdKfz 234/4:ssä oli Pak 40 -panssarintorjunatykki. Etenkin 50-millisellä tykillä varustettua 234/2-versiota on kutsuttu joissain yhteyksissä nimellä Puma. == Suunnittelu == SdKfz 234 suunniteltiin korvaamaan SdKfz 231 -panssariauto ja toimimaan edeltäjänsä tavoin panssaridivisioonien tiedustelukomppanioissa kevyempien ajoneuvojen tulitukena. Uuden panssariauton haluttiin olevan paremmin panssaroitu ja aseistettu kuin edeltäjänsä. Vuonna 1940 vaadittiin myös sopivuutta trooppisiin oloihin, mutta tästä vaatimuksesta luovuttiin vuonna 1942 ja lopullinen malli suunniteltiin kestämään itärintaman suuret lämpötilavaihtelut. == Muunnelmat == *SdKfz 234/1: Avokattoinen, kuusikulmainen matala torni, jonka aseistuksena 20 mm KwK 38 -tykki ja 7,92 mm MG-42-konekivääri. Noin 200 rakennettiin vuoden 1942 kesäkuusta vuoden 1944 tammikuun välisenä aikana. *SdKfz 234/2: Alun perin Leopard- tiedustelupanssarivaunuun tarkoitettu torni, jonka aseistuksena 50 mm KwK 39 L/60 -tykki ja 7,92 mm MG-42-konekivääri. 101 valmistettiin vuoden 1943 syyskuusta seuraavan vuoden syyskuuhun. *SdKfz 234/3: Torniton avonainen taistelutila, aseistuksena 75 mm KwK 51 L/24 -tykki sekä 7,92 mm MG-42. 88 tuotettiin vuoden 1944 kesäkuun ja joulukuun välisenä aikana. *SdKfz 234/4: Torniton avonainen taistelutila, aseistuksena 75 mm Pak 40 L/46. 89 rakennettiin vuoden 1944 joulukuusta vuoden 1945 maaliskuuhun. Tiedosto:Sd.Kfz 234-2 front-diagonal view.jpg|SdKfz 234/2 Tiedosto:Sd.Kfz. 234-3.jpg|SdKfz 234/3 == Lähteet == == Aiheesta muualla == Luokka:Toisen maailmansodan panssariautot Luokka:Heerin kalusto
EULEX Kosovo

EULEX Kosovo on Euroopan unionin oikeusvaltio-operaatio Kosovossa. Operaatio on Euroopan turvallisuus- ja puolustuspolitiikkaan kuuluva siviilikriisinhallintaoperaatio. Operaatio tarkkailee, ohjaa ja neuvoo Kosovon viranomaisia. Sen tavoite on auttaa Kosovoa rakentamaan omat oikeus-, poliisi-, rajavalvonta- ja tullilaitokset. Tarpeen mukaan operaatio sijaistaa Kosovon viranomaisia tietyissä edellä mainituissa oikeusvaltiotehtävissä. EULEX Kosovo on EU:n ja Suomen suurin siviilikriisinhallintaoperaatio. Sen vahvuus oli operaation alkaessa vuonna 2008 noin 1 900 henkeä: oikeusalan asiantuntijoita (muun muassa syyttäjiä, tuomareita ja vankeinhoidon asiantuntijoita), poliiseja, rajavalvonta-asiantuntijoita ja tulliasiantuntijoita. Tämän lisäksi operaation alaisuudessa toimii noin 1 100 paikallista työntekijää. Operaatiolla on varalla noin 300 poliisia ja rajavalvonta-asiantuntijaa, jotka osallistuvat hankkeeseen tarvittaessa. Ennen EULEX Kosovon alkamista Suomen ulkoasiainministeriö arvioi, että operaatioon osallistuisi 60–70 suomalaista. Euroopan unionin neuvosto päätti EULEX Kosovosta 15. helmikuuta 2008. Kosovo julistautui itsenäiseksi 17. helmikuuta ja toivotti operaation tervetulleeksi. Operaatio jatkaa YK:n väliaikaishallinnon UNMIKin tiettyjä tehtäviä. Kosovon parlamentti päätti vuonna 2014 jatkaa EULEX Kosovon toimivaltaa kesäkuuhun 2016 asti. == Lähteet == == Aiheesta muualla == * Luokka:Euroopan unionin ulkopolitiikka Luokka:Kosovon politiikka Luokka:Siviilikriisinhallinta
Wilhelm Deppe

Wilhelm Deppe oli saksalainen 1800-luvulla elänyt lintutieteilijä. Wilhelm Deppe työskenteli Berliinin eläintieteellisessä museossa kirjanpitäjänä. Hänen nuorempi veljensä Ferdinand Deppe (1794–1861) oli tutkimusmatkailija ja luonnontieteilijä. Wilhelm Deppe kuvaili ja nimesi useita lintulajeja, muun muassa viherelenian (Elaenia mesoleuca).ITIS Zoonomen Viherelenian auktoriksi mainitaan myös Martin Lichtenstein, joka toimi tuolloin museon johtajana. == Lähteet == Luokka:Saksalaiset ornitologit Luokka:Syntymävuosi puuttuu Luokka:Kuolinvuosi puuttuu
Turkanajärven kansallispuistot

Turkanajärven kansallispuistot ovat kolme erillistä luonnonsuojelualuetta Kenian Turkanajärvellä. Siihen kuuluu kaksi Turkanajärven saarta sekä Sibiloin kansallispuisto, jonka alueelta on löydetty varhaisten ihmislajien fossiileja.Prehistory at Sibiloi National Park Puistot muodostavat yhdessä Unescon maailmanperintökohteen, joka perustettiin 1997 ja jota laajennettiin 2001.Unesco Puisto on merkittävä muuttolintujen levähdyspaikka sekä niilinkrokotiilien, virtahepojen ja monien käärmeiden asuinpaikka. == Lähteet == Luokka:Unescon maailmanperintökohteet Keniassa Luokka:Kenian kansallispuistot
Aku (rottweiler)

Aku oli rottweiler-rotuinen poliisikoira, joka sai ensimmäisenä suomalaisen sankarikoiran arvonimen pelastettuaan isäntänsä virantoimituksessa.Kennelliitto Aku oli Kuopion poliisin vanhemman konstaapelin Seppo Pitkäsen työpari. Pitkänen oli myös kouluttanut Akun palvelustehtäviin, vaikka rottweilereita käytetään verrattain vähän poliisikoirina Suomessa. Vuonna 1997 Pitkänen ja Aku olivat kotikäynnillä saatuaan hälytyksen. Humalassa riehunut mies hyökkäsi Pitkäsen kimppuun haavoittaen tätä. Pitkänen kaatui maahan, jolloin Aku pidätti humalaista riehujaa saamistaan puukoniskuista huolimatta niin kauan, että paikalle saatiin lisää apua. Pitkänen ja Aku selvisivät haavoistaan, ja Aku palkittiin ensimmäisenä Kennelliiton sankarikoiran arvonimellä vuonna 1997. Aku nimettiin myös eläinten päivän suojelijaksi samana vuonna. == Kirjallisuutta == * == Lähteet == Luokka:Kuuluisat koirat
Kesämaa

Kesämaa voi tarkoittaa seuraavia: * Kesämaa, huvipuisto Punkaharjulla * Kesämaa, Wivi Lönnin suunnittelema huvila Tampereen Isosaaressa * Kesämaa, Hannu Rajaniemen kirja * Kesämaa, Pekka Strengin albumi vuodelta 1972 * Kesämaa (Summerland), Jessica Whalen elokuva vuodelta 2020 * Kesämaa, sukunimenä: ** Niilo Kesämaa (1897–1972), Suomen rannikkotykistön eversti
Ruskoselkätyrannit

Ruskoselkätyrannit (Lessonia) on tyrannien heimoon kuuluva lintusuku. == Ruskoselkätyranneihin (Lessonia) kuuluvia lajeja == * Kastanjaselkätyranni (Lessonia rufa) * Ruskoselkätyranni (Lessonia oreas) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lessonia Luokka:Tyrannit
Vaarallinen tehtävä (televisiosarja)

thumb|Barbara Bain sarjassa Vaarallinen tehtävä Vaarallinen tehtävä (Mission: Impossible) on yhdysvaltalainen televisiosarja, jota kuvattiin vuosina 1966–1973. Sarja on esitetty useita kertoja uusintana, ja sen pohjalta on tehty samannimisten elokuvien sarja, joiden pääosassa on Tom Cruise. Televisiosarjaa tehtiin kaikkiaan seitsemän tuotantokautta, yhteensä 171 jaksoa. Pääosassa oli toisesta tuotantokaudesta alkaen Peter Graves. Sarja kertoo Yhdysvaltain hallituksen erikoisjoukosta IMF (Impossible Missions Force; mahdottomien toimeksiantojen joukko), joka lähetetään erikoistehtäviin eri puolille maapalloa. Sarja sai Golden Globe -palkinnon vuonna 1968, ja sen näyttelijät saivat useita Emmy-palkintoja. Vuosina 1988–1990 sarjasta tehtiin 2 uutta tuotantokautta, yht. 35 jaksoa, Peter Gravesin jatkaessa pääosassa.Mission: Impossible - Peter Graves Returns as Jim Phelps in 'The '88 TV Season' on DVD! Tv Shows on DVD == Lähteet == Luokka:1960-luvun televisiosarjat Luokka:1970-luvun televisiosarjat Luokka:Yhdysvaltalaiset draamasarjat Luokka:Primetime Emmy -palkitut ohjelmat Luokka:Golden Globe -palkitut televisiosarjat Luokka:CBS:n televisio-ohjelmat
Páramotyrannit

Páramotyrannit (Agriornis) on tyrannien heimoon kuuluva lintusuku. == PLajeja == * Harmaavatsatyranni (Agriornis micropterus) * Hiirityranni (Agriornis murinus) * Isopáramotyranni (Agriornis lividus) * Páramotyranni (Agriornis montanus) * Viirunaamatyranni (Agriornis albicauda) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Agriornis Luokka:Tyrannit
Esa Saarenpää

Esa Saarenpää (17. lokakuuta 1961 Kurikka – 23. huhtikuuta 2009 Kauhajoki) oli suomalainen ralliautoilija, joka voitti rallin Suomen-mestaruuden isossa A-ryhmässä vuonna 1992 ja pienessä A-ryhmässä vuonna 1998. Tunnetuimmin hän ajoi Fordilla, Audilla sekä Volkswagen-autoilla. Ajotyyliltään Saarenpäätä kuvattiin rajuksi esikuvansa Ari Vatasen tapaan. Maailmanmestaruustasolla Saarenpää hankki urallaan yhteensä kolme pistettä vuosina 1989 ja 1990. Jyväskylän MM-ralliiin Saarenpää osallistui toistakymmentä kertaa, ja hänen paras sijoituksensa oli vuoden 1990 Suomen rallissa saavutettu yhdeksäs sija. EM-sarjaan kuuluneessa Tunturi-rallissa Saarenpää sijoittui parhaimmillaan toiseksi. Saarenpään kartanlukija Lasse Hirvijärvi on arvioinut, että kansainvälisen uran esteeksi muodostui puutteellinen kielitaito. Saarenpää loukkaantui vaikeasti elokuussa 1991 tutustuessaan Jyväskylän suurajojen reittiin. Nokkakolarin seurauksena hänen jalkansa, kätensa ja lonkka vaurioituivat vaikeasti, ja Saarenpää joutui makaamaan paikallaan kolme kuukautta. Hän kuitenkin toipui onnettomuudesta viidessa kuukaudessa niin, että pystyi palaamaan ralliauton rattiin. Siviiliammatiltaan Saarenpää oli autokauppias ja maanviljelijä. Lisäksi hän toimi ajokouluttajana. Saarenpää menehtyi sairauskohtaukseen 47-vuotiaana sydämen synnynnäisen läppävian seurauksena. == Lähteet == ==Aiheesta muualla== * Esa Saarenpään muistokirjoitus Helsingin Sanomissa Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1961 syntyneet Luokka:Vuonna 2009 kuolleet
Al-Biruni

thumb|Al-Biruni kuvattuna iranilaisessa postimerkissä. Abū Rayḥān Muḥammad ibn Aḥmad al-Bīrūnī (; 973 – n. 1052), lyhyesti yleensä Al-Biruni, oli persialainen luonnontieteilijä, filosofi ja teologi; eräänlainen aikansa renessanssinero. Al-Biruni oli ensimmäinen oppinut muslimi, joka paneutui Intiaan ja brahmiinien perinteeseen, ja häntä on kutsuttu Intian-tutkimuksen, antropologian ja geodesian isäksi. Hän oli ensimmäisten joukossa käyttämässä luonnontieteen kokeellisia menetelmiä, ja sovelsi niitä mekaniikkaan, mineralogiaan ja psykologiaan. Hän tutki myös tähtitiedettä. Kuussa on Al- Birunin mukaan nimetty kraatteri. == Lähteet == == Aiheesta muualla == *Elämäkerta Skyscript.co.uk Luokka:Persialaiset matemaatikot
Ruostetyrannit

Ruostetyrannit (Myiotheretes) on tyrannien heimoon kuuluva lintusuku. == Ruostetyranneihin (Myiotheretes) kuuluvia lajeja == * Kolumbianruostetyranni (Myiotheretes pernix) * Ruostesiipityranni (Myiotheretes fumigatus) * Ruostevatsatyranni (Myiotheretes fuscorufus) * Viirukurkkutyranni (Myiotheretes striaticollis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Myiotheretes Luokka:Tyrannit
Penniteatteri

Penniteatteri oli suomalainen riippumaton lastenteatteriryhmä. Se perustettiin 1970, ja lakkasi 1986 kun se yhdistettiin Intimiteatteriin mistä syntyi Teatteri Pieni Suomi.Lyhyt suomalaisen lastenteatterin historia Suomen Teatterit 2008 Monet eturivin suomalaiset lastenkirjailijat kirjoittivat näytelmiä Penniteatterille. Kantaesityksiin kuului: *Ilpo Tiihonen: Feenix eli Tohtori Kaikkitietävä (1980), Dyny (1981) *Kaarina Helakisa: Hassu Sirkus (1973, musikaali), Salakissat (1973) == Lähteet == Luokka:Suomen teatterit
Punainen riisi

Punariisi on lisäravinteena käytettävää riisiä, jonka pinnalla kasvaa punertava rihmasieni Monascus purpureus tai jokin sen lähisukulainen. Tuote sisältää luontaista lovastatiinia monakoliini K:ta, joten sen on toivottu alentavan veren kolesteroliarvoja. Tieteellistä näyttöä asiasta ei kuitenkaan ole.Mikko Syvänne, Punaisesta riisistä apua korkeaan kolesteroliin? Sydän.fi, 1.1.2015 Punariisiä on käytetty aasialaisessa keittiössä lähinnä ulkonäkösyistä mutta myös perinteisessä kiinalaisessa lääketieteessä. Länsimaista lääketiedettä kiinnostavat Monascus-sienen tietyt kannat, jotka tuottavat tavallista enemmän statiinia. Punariisiä markkinoidaan luonnontuotteena mutta todellisuudessa sen takana on pitkä jalostusketju. Fimean ja Tullilaboratorion tutkimuksessa todettiin sen monakoliini K -pitoisuuden vaihtelevan huomattavasti. Sen laatua ei valvota, eikä siitä ole tutkimustietoa kolesterolin alentamisessa. Punariisi voi sisältää homesienten tuottamaa maksalle myrkyllistä aflatoksiinia,Punariisivalmistetta voi käyttää lääkkeen sijaan kolesterolin alentamiseen, Sydän.fi 3.9.2018Sari Peura, Mykotoksiinit, (arkistolinkki) ja sen epäillään aiheuttavan maksavaurioita. Tapauksia on julkistettu ainakin Yhdysvalloista ja Italiasta. == Lähteet == Luokka:Riisi
Eliisa Alanko

Anna-Eliisa Alanko (s. 29. elokuuta 1988) on suomalainen salibandyn pelaaja. Hän edusti naisten Salibandyliigassa kaksi kautta Turun Palloseuraa ja seitsemän kautta tamperelaista Classicia sekä pelasi myös Sveitsissä. Hän lopetti aktiiviuransa vuonna 2018. Alanko kirjoitti ylioppilaaksi syksyllä 2007, jonka jälkeen hän opiskellut Turun yliopistossa. Myös Alangon pikkusisko Ella Alanko on salibandyn pelaaja. == Salibandyura == Alanko pelasi juniorina Turun Palloseurassa, jossa hän voitti C-tyttöjen SM-hopeaa, kaksi B-tyttöjen SM-kultaa ja kaksi A-tyttöjen SM-hopeaa. Kauden 2005–2006 päätteeksi hänet palkittiin seuran vuoden tyttöjuniorina. Seuraavalla kaudella hän pelasi TPS:n edustusjoukkueessa, joka nousi I-divisioonasta maan korkeimmalle sarjatasolle Salibandyliigaan. Alanko oli koko I-divisioonan paras pistenainen tehtyään 23 pelaamassaan ottelussa tehot 56+19=75. Ensimmäisellä liigakaudellaan 2007–2008 hän oli sarjan pistepörssin seitsemäs tehtyään 17 ottelussa tehot 21+6=27. Salibandyliigakaudella 2008–2009 hän oli pistepörssin kolmas. Alanko nimettiin kausien 2004–2005, 2006–2007 ja 2007–2008 päätteeksi TPS:n vuoden naispelaajaksi, minkä lisäksi hänet valittiin vuonna 2007 Varsinais-Suomen parhaaksi salibandyn pelaajaksi. Vuonna 2009 hän siirtyi TPS:stä Sveitsin liigan UHC Dietlikoniin. Hän pelasi Sveitsissä kaksi kautta. Elokuussa 2011 julkistettiin hänen tehneen sopimuksen tamperelaisseura Classicin kanssa. Alanko on voittanut Classicissa neljä Suomen mestaruutta (2012, 2013, 2015, 2017) ja kolme hopeaa (2014, 2016, 2018). === Maajoukkue === Alanko oli mukana tyttöjen maailmanmestaruuskilpailuissa 2006 voittamassa Suomelle hopeaa. Hän oli Saksassa pelatun MM-turnauksen pistepörssin seitsemäs ja Suomen joukkueen toiseksi paras pistenainen Nina Rantalan jälkeen. Alanko debytoi naisten maajoukkueessa Porvoossa pelatussa neljän maan EuroFloorball-turnauksessa marraskuussa 2007. Saldona oli kaksi maalia ja kaksi maaliin johtanutta syöttöä. Marraskuussa 2008 Alanko oli voittamassa pronssia opiskelijoiden salibandyn maailmanmestaruuskilpailuissa. Hän jakoi Kuortaneella pelatun turnauksen maalipörssin kärkisijan ja oli pistepörssin kuudes tehtyään neljässä ottelussa kahdeksan tehopistettä, kuusi maalia ja kaksi syöttöpistettä. Alanko on kuulunut Suomen joukkueeseen salibandyn maailmanmestaruuskilpailuissa vuosina 2009, 2011, 2013, 2015 ja 2017. Hän on saavuttanut turnauksista neljä MM-hopeaa ja yhden MM-pronssin. Hän pelasi 108 maaottelua, joissa hän teki 84 maalia ja sai 29 syöttöpistettä. == Lähteet == == Aiheesta muualla == * Kansainvälisen salibandyliiton pelaajakortti Luokka:Suomalaiset salibandyn pelaajat Luokka:Vuonna 1988 syntyneet Luokka:Elävät henkilöt
Mieczysław Rakowski

Mieczysław Franciszek Rakowski (1. joulukuuta 1926 Kowalewko - 8\. marraskuuta 2008 Varsova) oli puolalainen historioitsija ja toimittaja sekä armeijan upseeri vuosina 1945–1948. Hän aloitti poliittisen uransa vuonna 1946 Puolan työväenpuolueessa, ja jatkoi vuodesta 1948 vuoteen 1990 Puolan yhtyneessä työväenpuolueessa, jonka keskuskomitean jäsen hän oli vuosina 1975–1990. Rakowski suoritti tohtorin tutkinnon vuonna 1956 Varsovassa pääaineenaan historia. Hän on tullut tunnetuksi Puolan viimeistä edellisenä kommunistisena pääministerinä syyskuusta 1988 elokuuhun 1989. Hänen seuraajansa Czesław Kiszczak oli virassa vain alle kuukauden ennen Tadeusz Mazowieckia. Heinäkuusta 1989 tammikuuhun 1990 hän toimi puolueen pääsihteerinä eli käytännössä valtion korkeimman vallan käyttäjänä. Rakowski oli viikkolehti Politykan perustaja vuonna 1958 ja jatkoi sen päätoimittajana aina vuoteen 1982. Lehti oli maan johtava ja suuresti arvostettu riippumattoman lehdistön edustaja. Rakowskia pidetään yhtenä kommunistisen puolueen merkittävimmistä uudistajista ja maan demokratisoitumiskehityksen vauhdittajista 1980-luvulla. Toisaalta hänet muistetaan myös Lech Wałęsan johtaman riippumattoman Solidaarisuus-ammattiliiton vastustajana ja kriitikkona. Luokka:Puolan pääministerit Luokka:Puolalaiset historioitsijat Luokka:Puolalaiset toimittajat Luokka:Vuonna 1926 syntyneet Luokka:Vuonna 2008 kuolleet
Juovakoruahven

Juovakoruahven (Julidochromis regani) on yksi afrikkalaisen Tanganjikajärven endeemisistä kirjoahvenlajeista. Sitä pidetään myös akvaariokalana. Luettu 10.11.2008 Juovakoruahven kasvaa noin 13 senttimetrin pituiseksi. Sen ruumis on keltainen tai valkoinen, ja siinä on mustia juovia koko kalan pituudelta. Sukupuolet ovat samannäköiset. Juovakoruahvenet viihtyvät parhaiten vedessä, jonka lämpötila on 22–25 °C ja pH 8,5–9,2. Laji syö sekä kasveja että pieniä äyriäisiä. == Katso myös == * Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat